Նույնիսկ այնպիսի բարգավաճ երկրում, ինչպիսին է Սաուդյան Արաբիան, իշխանությունները մտադիր են 800 մլրդ դոլարի ակտիվներ բռնագանձել կոռուպցիայի մեջ մեղադրվող արքայազններից եւ նախարարներից: Ինչ վերաբերում է մեր մերձավոր հարեւաններին, ապա Ուկրաինան, որը, ինչպես եւ մենք, լրիվ թաղված է կոռուպցիայի մեջ, իրական պայքար է մղում այս չարիքի դեմ: Սահակաշվիլիի եւ ընդդիմության նրա համակիրների պահանջը ոչ թե նախագահ Պորոշենկոյին իշխանությունից զրկելու համար է, այլ հանուն կոռուպցիայի դեմ պայքարի անկախ մարմին ստեղծելու իրավունքի: Այս հարցում նրան ամբողջությամբ սատարում է ԱՄՆ-ը: Այսպես՝ ըստ պետքարտուղարի առաջին տեղակալ Ուիլյամ Բրաունֆիլդի, որը կրկնեց Ռեքս Թիլերսոնի խոսքերը, «մենք իմաստ չենք տեսնում պայքարել ուկրաինական պետության մարմնի համար, այդ թվում` Արեւելքում, եթե նա կոռուպցիայի պատճառով կորցնում է իր հոգին: Մենք հստակ հասկանում ենք, որ ուկրաինացիները դարձել են այս իրավիճակի պատանդը, եւ եթե կարիք լինի, մենք կարող ենք օգնել, այդ թվում`կոռումպացված իշխանությունների դեմ պայքարում»: Ցավոք, Հայաստանը վաղուց է կորցրել իր «հոգին»: